Møde i Fauréudvalget mandag den 14. januar 2019, kl. 19.15

Skovlunde Kulturhus

Sted: Skovlunde Kulturhus

Deltagere: Eigil Tams (BKK)

Susanne Engstrøm (BKK)

Henrik Borre Larsen (BKK)

Denis Segond

Thomas Døssing (HKK)

Kirsten Jordal (HKK) (referent)

Afbud fra: Eva Lund (HKK)

Vi savnede: Aase Teglbjærg Pedersen (BKK) ☺

1. **Godkendelse af/kommentarer til referat af møde den 5. november 2018**

Ad punkt 4. Ensemble Felix:

Eva, som er vores kontakt til ensemblet, har sendt pdf.fil med orkestersatsen til Denis. Eigil vil også gerne have den tilsendt med henblik på valg af node til korene. Torsdag den 24.2. vil Eigil og Denis tale om, hvilken udgave vi skal vælge.

Referatet hermed godkendt.

1. **Status – hvor langt er vi på nuværende tidspunkt?**

Vi har følgende koncerter på plads:

* Sorgenfri Kirke, søndag den 22. september, kl. 16
* Helligkors Kirke, Jyllinge, søndag den 29. september, kl. 15
* Lindevangskirken, Frederiksberg, torsdag den 10. oktober, kl. 20

Kontrakter med koncertsteder

Det blev aftalt, at Thomas er primus motor i at lave forslag til aftale med de tre koncertsteder. Eigil vil sende et eksempel på aftale fra BKK, et eksempel fra HKK og et udkast til et fælles skriv. Eva og Eigil er stadig primære kontakter til hhv. Sorgenfri Kirke, Helligkors Kirke og Lindevangskirken. Vi må gerne tage entre i Lindevang, selv om vi får 5.000 kr. for at synge der. Hvis vi tager entre, skal 10 % af indtægten gå til julehjælpen i sognet. Der var forslag om at kræve 50 kr. i entre.

Da Henrik Borre Larsen, BKK’s kasserer, også var til stede, så vi lidt nærmere på det estimerede budget.

1. **Projektbeskrivelse og fondsansøgninger – status**

Projektbeskrivelse og fondsoversigt er klar, så Eigil og Kirsten kan gå i gang med at søge fonde, når solister og endeligt program er på plads.

1. **Solister**

Denis vil kontakte Jakob Lorentzen, organist i Holmens Kirke og leder af Holmens kantori og do. vokalensemble for at høre, om fx Carina Tybjerg Madsen kunne være et bud på sopranpartiet – og også høre, om der kunne være et godt bud på barytonen her.

Denis forhandler pris med solisterne, som skal deltage i tre koncerter og én generalprøve.

Vi vil se på tidligere kontrakter med solister og tage udgangspunkt i disse.

Vi blev enige om, at vi ikke vil få problemer i forhold til GDPR, idet solisternes data holdes internt, og da de selv lægger billeder mange steder.

1. **Koncertprogram – hvad skal vi synge udover requiet?**

Denis havde forskellige forslag. Vi talte om, at koret kunne synge en fransk a cappellasats, ca. 10 minutter, fx noget af Saint-Saëns, hvilket kunne give god mening, da Fauré var elev af Saint-Saëns. Derudover kunne Ensemble Felix spille et stykke af en fransk komponist også, ligeledes ca. 10 minutter. Det ville give en koncert af ca. en times varighed.

Denis taler med Ensemble Felix om deres evt. ekstra repertoire og beslutter det endelige program.

1. **Fastlæggelser af lørdagsprøve(r) og generalprøve**

* Lørdagsprøve den 7. september, kl. 10-16. Gerne i den store sal på Dronninggårdskolen. Hvis det ikke kan lade sig gøre, vil vi prøve Havartigården i Holte. Glipper begge dele vil vi holde lørdagsprøve den 31. august (Kirsten booker).
* Obligatorisk fællesprøve: onsdag den 18.9. med Ensemble Felix uden solister. Gerne Dronninggårdskolen (Kirsten booker).

Generalprøve: torsdag den 19.9., kl. 19.00 - ?. Alle deltager. Meget gerne i Sorgenfri Kirke (Eva booker).

1. **Noder – hvilken udgave?**

Se kommentar til punkt 1.

1. **Plakater og programmer**

Louisianas grafiske designer, Marie d’Origny Lübecker, vil gerne hjælpe os igen. Jes vil stå for programnoter.

1. **Økonomi**

Behandlet under punkt 2. Vi spørger Annie, HKK, om hun igen vil stå for blomster til koncerterne.

1. **Evt.**

Intet til dette punkt.

1. **Næste møde**

Mandag den 11. marts, kl. 19.00 i Skovlunde Kulturhus.

*kj/16.01.19*